Държавен вестник, бр. 9, 2010 г., стр. 64

СТР.  64	
Д Ъ Р Ж А В Е Н  В Е С Т Н И К 	
БРОЙ  9
(4) Нарядът в арестите се състои от младши 
инструктор по охраната, командир на отделение 
и надзиратели с функционални задължения на 
дежурни по арест, постови и разводачи.
Чл. 301. (1) Възможностите на местата за 
лишаване от свобода за използване на надзор­
но-охранителния състав за постова и конвойна 
служба се определят от щатната им численост.
(2) Средната денонощна продължителност 
на работното време на служителите от надзор­
но-охранителния състав за месеца не може да 
превишава установената продължителност на 
работния ден.
(3) Надзирателите се назначават на пост 
за 6, 8, 12 или 24 часа, като непрекъснатото 
носене на службата за една смяна на един пост 
не може да бъде повече от 12 часа.
(4) Когато службата се носи без прекъсване, 
за работно време от 8 часа на постовия се оси­
гурява половин час почивка, за работно време 
от 12 часа – 45 минути почивка, и за работно 
време от 24 часа – 90 минути почивка.
(5) При 24-часов график на дежурство до 
20 часа са постова служба. След дежурството 
се осигурява почивка не по-малко от 48 часа.
(6) Служителите от наряда, които не изпъл­
няват постова служба, са на разположение на 
дежурния главен надзирател, а в ареста – на 
командира на отделение или дежурния по арест. 
Те имат право да почиват, без да се събличат, 
и не могат да напускат района на поделението.
Чл. 302. (1) Служителите от надзорно-ох­
ранителния състав не получават компенсация 
за нощен труд.
(2) При особени случаи удължаването на 
работното време не се компенсира с почивка 
и не се смята за извънреден труд.
Чл. 303. (1) Във всеки затвор, поправите­
лен дом, затворническо общежитие и арест 
в началото на годината се съставя списък на 
постовете, съобразен с особеностите на опера­
тивната обстановка.
(2) Списъкът на постовете се утвърждава 
от началника на затвора или поправителния 
дом, а за арестите – от началника на сектор 
„Охрана и сигурност в арестите“ към ГДИН.
(3) Когато възникнат значителни изменения 
в оперативната обстановка, се изготвя нов 
списък на постовете.
(4) Допълнителни постове се разкриват от 
началника на затвора, на поправителния дом 
и от началника на сектор „Арести“ в лечебни 
заведения, както и при други особени случаи.
Чл. 304. Във всеки затвор, поправителен 
дом, затворническо общежитие и арест се 
изготвят инструкции за особеностите на пост­
овете и произтичащите от тях задължения. В 
инструкциите се определят:
1. местонахождението на поста, границите 
и пунктовете за носене на службата и местата 
за смяна на постовия;
2. особеностите на поста и на какво конкрет­
но да се обръща внимание при изпълнение на 
службата;
3. редът на обхождане територията на пос­
та и най-характерните технически начини за 
носене на службата;
4. редът за осъществяване на връзка и взаи­
модействие с дежурния главен надзирател или 
дежурния по арест, командира на отделението 
или младши инструктора по охраната, съседните 
постове, дежурния от териториалното поделение 
на Министерството на вътрешните работи и др.;
5. униформата и снаряжението на постовия;
6. други особености и дейности на постовия.
Чл. 305. (1) Назначените в наряд се явяват 
в поделението най-малко 15 минути преди 
определеното за инструктаж време.
(2) Застъпващите в наряд трябва да бъдат 
облечени в установената униформа и да имат 
спретнат външен вид.
Чл. 306. (1) Командирът на отделение про­
верява по ежедневната ведомост надзирателите, 
проверява външния им вид и се осведомява 
за здравето им и в състояние ли са да носят 
службата.
(2) Надзирателите, които по различни 
причини (болест, умора, упо­треба на алкохол, 
упойващи вещества и др.) не са в състояние 
да носят службата, се отстра­няват от наряд. За 
отстраняването от наряд или за неявяването на 
ня­кои надзиратели дежурният главен надзирател 
или командира на отделение в ареста докладва 
на началника. Надзирателите са длъжни да 
окажат съдействие за установяване наличието 
на тези причини.
Чл. 307. (1) Инструктажът на наряда се 
извършва от инспектора по надзорно-охрани­
телна дейност или от главния надзирател, а в 
арестите – от младши инструктора по охраната, 
командира на отделение или определено от тях 
длъжностно лице.
(2) Началникът на затвора или поправител­
ния дом, заместник-началникът по режимна и 
надзорно-охранителна дейност и началникът на 
затворническото общежитие лично извършват 
инструктаж на наряда не по-малко от веднъж 
месечно, а началникът на сектор „Арести“ и 
главният надзирател в ареста – най-малко два 
пъти месечно.
(3) Надзирателите, които служат на отда­
лечени обекти, се инструктират най-малко 
два пъти в месеца по утвърден от съответния 
началник ред.
(4) При необходимост някои постови се 
инструктират отделно.
(5) При осъществяване на конвойна дейност 
конвоиращите се инструктират при всеки кон­
кретен случай от дежурния главен надзирател, 
а в ареста – от командира на отделение.
Чл. 308. Инструктиращият е длъжен: